b'\n_START_ARTICLE_\nFerjesambandet Ranavik\xe2\x80\x93Skjersholmane\n_START_PARAGRAPH_\nRanavik\xe2\x80\x93Skjersholmane er et fergesamband p\xc3\xa5 fylkesvei 544 mellom Kvinnherad og Stord kommuner. Strekningen betjenes av Norled med opptil 23 daglige avganger i hver retning. Overfarten fra Ranavik til Skj\xc3\xa6rsholmane tar 40 minutter. En tur i d\xc3\xb8gnet g\xc3\xa5r til Jektevik p\xc3\xa5 Stord og Hodnanes p\xc3\xa5 Tysnes\xc2\xa0istedenfor til Skjersholmane.\n_START_SECTION_\nHistorie\n_START_PARAGRAPH_\nFrem til 2003 gikk dette sambandet mellom Leirvik p\xc3\xa5 Stord, Ranavik p\xc3\xa5 Halsn\xc3\xb8y og Sunde i Kvinnherad. Sommeren 2003 ble anl\xc3\xb8pet p\xc3\xa5 Stord flyttet til Skjersholmane. I mai 2008 \xc3\xa5pnet Halsn\xc3\xb8ytunnelen og Sunde ble sl\xc3\xb8yfet. Overfarten mellom Sunde og Ranavik tok 15 minutter.'